stanford-oval/wikipedia huggingface dataset:
Potsdam
Historia > Jaettu Saksa

Cecilienhofin linnassa, joka aiemmin oli toiminut muun muassa kruununprinssi Vilhelmin (1882–1951) asuntona, pidettiin vuoden 1945 elokuussa Potsdamin konferenssi, jossa toisen maailmansodan voittajavallat Iso-Britannia, Neuvostoliitto ja Yhdysvallat kohtasivat. Konferenssin tuloksena Saksa jaettiin neljään miehitysvyöhykkeeseen.
Saksan demokraattisen tasavallan eli Itä-Saksan synnyttyä Potsdam oli vuodesta 1952 vuoteen 1990 hallinnollisen Potsdamin alueen hallintokaupunki. Vuonna 1951 kaupunkiin perustettiin Karl Liebknechtin pedagoginen korkeakoulu, josta myöhemmin muodostui Potsdamin yliopisto.
Historia > Yhdistynyt Saksa

Potsdamin Stadtschloss eli Potsdamin kaupunkipalatsi purettiin vuonna 1960 mutta on rakennettu uudelleen ja valmistui vuonna 2013.
Ystävyyskaupungit

Opole, Puola (vuodesta 1973)
Bobigny, Ranska (vuodesta 1974)
Jyväskylä, Suomi (vuodesta 1985)
Bonn, Saksa (vuodesta 1988)
Perugia, Italia (vuodesta 1990)
Sioux Falls, Yhdysvallat (vuodesta 1990)
Luzern, Sveitsi (vuodesta 2002)
Urheilu

Potsdamilainen 1. FFC Turbine Potsdam kuuluu Saksan parhaimpiin naisten jalkapallojoukkueisiin. Sen riveissä pelasi Suomen maajoukkuepelaaja Essi Sainio vuosina 2006–2009.
Radio City Joensuu

| Radio City Joensuu |
| --- | --- |
 Rock-musiikkia, jolla on merkitystä
Perustettu:  5. tammikuuta 2015
Lopettanut:  1. toukokuuta 2020
Kuuluvuus: paikallinen
Kitee: 87,7 MHz
Kontiolahti: 101,5 MHz
Mediatiedot
Omistaja:  Sanomalehti Karjalainen Oy  /   PunaMusta Media
https://www.karjalainen.fi/radio
Radio City Joensuu oli Pohjois-Karjalassa toimiva paikallisradio, jonka kuuluvuusalueita olivat Joensuun ja Kiteen seutu. Se lähetti pääosin Radio Cityn valtakunnallista ohjelmaa. Radio City Joensuu aloitti lähetykset 5. tammikuuta 2015 Oi fm:n taajuuksilla. Kanavan lähetykset loppuivat Sanomalehti Karjalaisen ja Bauer Median välisen yhteistyösopimuksen loputtua toukokuun alussa 2020.
Ratkaisun hetki

| Ratkaisun hetki> The Verdict |
| --- | --- |

Ohjaaja:  Sidney Lumet
Käsikirjoittaja:  David Mamet
Perustuu:  Barry Reedin romaaniin
Tuottaja:   David Brown  Richard D. Zanuck 
Säveltäjä:  Johnny Mandel
Kuvaaja:  Andrzej Bartkowiak
Leikkaaja:  Peter C. Frank
Lavastaja:  Edward Pisoni
Valmistustiedot
Valmistusmaa:  Yhdysvallat
Tuotantoyhtiö:   Zanuck/Brown KMA  Fox Film Corporation 
Levittäjä:  20th Century Studios Netflix Disney+
Ensi-ilta:   Yhdysvallat  10. joulukuuta 1982  Suomi  1. huhtikuuta 1983 
Kesto:  130 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ratkaisun hetki (The Verdict) on vuonna 1982 ensi-iltansa saanut oikeussalidraama, joka perustuu Barry Reedin romaaniin. Elokuvan pääosia esittävät Paul Newman, Charlotte Rampling, Jack Warden, James Mason, Milo O'Shea ja Lindsay Crouse. Elokuvan on ohjannut Sidney Lumet.
Bruce Willis ja Tobin Bell vilahtavat elokuvassa avustajina, tarkkailijoina oikeussalissa. Elokuva oli Bruce Willisin ensimmäisiä.
Elokuva sai 96-prosenttisesti positiivisen arvostelun Rotten Tomatoes -sivustolta ja on äänestetty 254 maailman parhaan elokuvan listalle. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Ratkaisun hetki Internet Movie Databasessa (englanniksi)
Ratkaisun hetki Elonet.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Verdict
Käännös suomeksi
Reaktiopuu

Reaktiopuu eli suuntaussolukko on puuvartisten kasvien rasituksen seurauksena tuottamaa erityisen kovaa puusolukkoa. Sitä esiintyy erityisesti vinosuuntaisissa varsissa. Koppisiemeniset puut eli lehtipuut tuottavat vetopuuksi tai tensiopuuksi kutsuttua reaktiopuuta vinon rungon ja oksan yläpuolelle vetojännityksen puolelle, kun taas paljassiemeniset kasvit kuten havupuut tuottavat lylyksi, puristuspuuksi tai kompressiopuuksi kutsuttua reaktiopuuta vinon rungon tai oksan alapuolelle puristusrasituksen puolelle. Vetopuun soluseinissä on tavanomaista puuta runsaammin selluloosaa ja vähemmän ligniiniä, kun taas puristuspuun soluseinissä on tavanomaista enemmän ligniiniä ja vähemmän selluloosaa.
Reaktiopuu on lujuusominaisuuksiltaan erilaista kuin tavanomainen suoran rungon puusolukko. Esimerkiksi sahattaessa vinorunkoista mäntyä laudoiksi, lylypuolelta sahatut laudat taipuvat kaarelle. Suomen kielen lyly-sana on hyvin vanha: sitä käytetään sekä adjektiivina (puu on lyly) että substantiivina (puussa on lylyä). Lylyksi kutsutaan myös entisajan suksissa käytettyä vasemman jalan liukusuksea, joka lienee ollutkin lylyinen.[lähde? ] Lylystä lienee myös aikanaan valmistettu kaivertamalla kippoja ja aterimia.[lähde? ]
Päijät-Hämeen käräjäoikeus

Päijät-Hämeen käräjäoikeuden pääsisäänkäynti.
Päijät-Hämeen käräjäoikeus on yksi Suomen käräjäoikeuksista, ja se sijaitsee Lahdessa.
Päijät-Hämeen käräjäoikeus kuuluu Itä-Suomen hovioikeuden tuomiopiiriin ja sen toimialueeseen kuuluvat Lahden lisäksi Asikkala, Hartola, Heinola, Hollola, Iitti, Kärkölä, Orimattila, Padasjoki ja Sysmä.
Päijät-Hämeen käräjäoikeudessa työskentelee noin 65 henkilöä, ja sen laamannina toimii Juha Kolu.
Historia

Orimattilan käräjäoikeus lakkautettiin vuonna 2007, jolloin sen tuomiopiiriin kuuluneet Artjärvi, Orimattila ja Pukkila liitettiin Lahden käräjäoikeuden tuomiopiiriin. Vuonna 2008 lakkautettiin myös Heinolan käräjäoikeus, jonka tuomiopiiriin kuuluneet Heinola, Hartola ja Sysmä siirtyivät Lahden käräjäoikeuden tuomiopiiriin. Heinolan oikeustaloon jäi kuitenkin Lahden käräjäoikeuden sivukanslia ja istuntopaikka.
Vuonna 2010 Lahden käräjäoikeus muuttui Päijät-Hämeen käräjäoikeudeksi.
Heinolan oikeustalo lakkautettiin vuonna 2015, jolloin Päijät-Hämeen käräjäoikeuden toiminta siirtyi täysin Lahteen.
Puzzle Bobble

| Puzzle Bobble |
| --- | --- |

Kehittäjä:  Taito
Julkaisija:  Taito
Pelisarja:  Puzzle Bobble
Julkaistu:  1994
Lajityyppi:  pulmapeli
Pelimuoto:  yksinpeli ja moninpeli
Alusta:  kolikkopeli, Neo Geo
Lisää peliartikkeleitaVideopelien teemasivulla
Puzzle Bobble, julkaistu myös nimellä Bust a Move, on Taiton kehittämä toiminta- ja pulmapeli. Peli on julkaistu vuonna 1994 SNK:n Neo-Geo MVS-järjestelmälle ja kolikkopelinä Taiton Taito B System -alustalle. Peli toimitettiin Neo-Geolle pelimoduuleilla.
Pelaaminen

Puzzle Bobble on yksinkertainen pulmapeli. Pelaajan tavoitteena on yhdistää kolme samanväristä palloa. Huolellisella suunnittelulla on mahdollista saada useiden pallorivien komboja. Pelillisesti Puzzle Bobble lainaa paljon sitä edeltäneiltä pulmapeleiltä. Taito kuitenkin yhdisteli niiden elementtejä luovasti, joten peli vaatii pelaajalta monipuolisia taitoja. Pelaajan täytyy hallita niin kauaskatseinen suunnittelu kuin tarkkuus ja nopeus. Pelin ohjaimet ovat yksinkertaiset, vain yksi arcadejoystick ja ampumisnappi. Pelaaja ohjaa Bubin ja Bobin harppuunatykkiä ruudun alalaidassa. Ammuksia voi myös kimmottaa reunoja kautta. Pallojen osuminen ruudun alareunaan täytyy estää. Yksinpeli sisältää 30 karttaa. Peliä voi pelata myös kaksinpelinä, jolloin kolmen pallon sarjan kokoaminen siirtää yli jääneet turhat pallot vastustajan puolelle, aivan kuten Tetriksen moninpeliversioissa.
Peli muistuttaa muutenkin niin paljon Tetristä, että sitä on kutsuttu myös Tetris-klooniksi. Vielä samantyyppisempänä pelinä tosin pidetään Super Puyo Puyoa. Myös tietokonetta vastaan voi pelata, jolloin tietokone ohjaa jo aiemmasta Bubble Bobble -pelistä tuttuja hahmoja.
Kehitys ja julkaisu

Puzzle Bobblen ilmestyttyä vuonna 1994 kolikkopelihallien pulmapelien kehitys oli pysähtynyt paikoilleen. Alan klassikkojen kuten Tetriksen, Breakoutin, ja Columnsin ilmestymisestä oli jo vuosikausia, ja 1990-luvun alun pelit keskittyivät lähinnä Dr. Marion ja Yoshi's Cookien tapaan elävöittämään vanhoja pelejä tunnetuilla hahmoilla. Taito päätti toimia trendin vastaisesti ja kehitti Puzzle Bobblen melko tuntemattomien Bubble Bobble -pelin Bub ja Bob -dinosaurushahmojen ympärille.
Uuden pulmapelin menestys pelihalleissa yllätti pelialan. Peli käännettiin sittemmin myös useille konsoleille kuten Sega Dreamcastille ja Neo-Geo Pocketille. Uudet versiot kuitenkin lisäsivät pelin monimutkaisuutta, mikä vei sitä kauemmas sen alkuperäisestä yksinkertaisesta ideasta. Tästä syystä alkuperäistä kolikkopeliversiota pidetäänkin arvossa. Peli muistetaan erityisesti hyvistä ääniefekteistään ja alati kiihtyvästä musiikista. Ulkoasultaan se on melko pelkistetty.
Aiheesta muualla

Wikimedia Commonsissa on kuvia tai muita tiedostoja aiheesta .
Puzzle Bobble MobyGamesissa (englanniksi)
Puzzle Bobble MobyGamesissa (englanniksi)
Puzzle Bobble Killer List of Videogamesissä (englanniksi)
Puzzle Bobble Arcade History -sivustolla (englanniksi)
Puzzle Bobblessa ammutaan kuplia.
Ahvenjärvi (Jämsä, Halli)

| Ahvenjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′12″N, 24°46′31″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Koukkujärveen 
Järvinumero:  35.723.1.039
Mittaustietoja
Pinnankorkeus:  147,7 m  
Rantaviiva:  1,016 km  
Pinta-ala:  4,773 ha  
Saaria:  ei saaria 
 fiAhvenjärvi 
Ahvenjärvi  on Keski-Suomessa Jämsän Hallin lähellä sijaitseva lampi.
Maantietoa

Lammen pinta-ala on 4,8 hehtaaria ja se on 400 metriä pitkä ja 200 metriä leveä. Se sijaitsee Eväjärven itäpuolella Seljänsyrjän kulmakunnan takana Koukku- ja Ahvenvuorten juurella. Lammella ei ole kartan mukaan saaria ja se on autio. Sen rantaviivan pituus on 1,0 kilometriä ja sen rannat ovat metsämaata. Sinne johtaa tie Seljänsyrjästä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Eväjärven valuma-alueeseen (35.723) se kuuluu. Lammen vedenpinnan korkeus on 147,7 metriä mpy. Siihen on johdettu kaksi lyhyttä ojaa. Sen laskuoja laskee 700 metrin päässä Koukkujärveen, joka vuorostaan laskee Eväjärveen.
Historiaa

Vuoden 1965 peruskartassa lammen kaakkoisouolella sijaitsi maatila, mutta seuraavassa vuoden 1981 kartassa sen pellot oli metsitetty.
Reaktiovideo

Reaktiovideo on video, jolla näytetään yhden tai useamman henkilön reaktioita esimerkiksi musiikkikappaleeseen, peliin tai televisiosarjaan. Reagoija kuvailee katsomaansa videota ja saattaa välillä keskeyttää sen katsomisen kommentoidakseen sitä.
Reaktiovideoita julkaistaan paljon esimerkiksi YouTubessa ja Tiktokissa. Televisiossa samaa logiikkaa on käytetty esimerkiksi Sohvaperunat-tositelevisiosarjassa.
Suomalaisten reaktiokanavien toimintaa rajoittaa Suomen tiukka tekijänoikeuslainsäädäntö, joka rajoittaa alkuperäismateriaalin käyttöä. Yhdysvalloissa tekijänoikeuksiin suhtaudutaan vapaammin.
Jotkut Youtubettajat julkaisevat reaktiovideoita toisten Youtubettajien videoista.
Reaktiopallo

Kuusinystyräinen reaktiopallo.
Reaktiopallo on pieni ja epäsäännöllisen muotoinen kuminen pallo, joka pomppaa odottamattomaan suuntaan. Sen avulla voi kehittää reaktiokykyä ja käsi-silmä koordinaatiota.
Reaktiopalloja on kahta kokoluokkaa: pieniä (läpimitta 6,5–10 cm) ja isoja (20 cm).
Päijät-Hämeen vuoden kylä

Vuoden suomalaiset kylät
Etelä-Karjala
Vuoden eteläkarjalainen kylä
Etelä-Pohjanmaa
Vuoden eteläpohjalainen kylä
Etelä-Savo
Etelä-Savon vuoden kylä
Itä-Uusimaa
Vuoden itäuusmaalainen kylä (1997–2010)
Kainuu
Vuoden kainuulainen kylä
Kanta-Häme
Kanta-Hämeen vuoden kylä
Keski-Pohjanmaa
Keski-Pohjanmaan vuoden kylä
Kymenlaakso
Kymenlaakson vuoden kylä
Lappi
Vuoden lappilainen kylä
Pirkanmaa
Pirkanmaan vuoden kylä
Pohjois-Pohjanmaa
Pohjois-Pohjanmaan vuoden kylä
Päijät-Häme
Päijät-Hämeen vuoden kylä
Satakunta
Satakunnan vuoden kylä
Uusimaa
Vuoden uusmaalainen kylä
Varsinais-Suomi
Varsinais-Suomen vuoden kylä
Päijät-Hämeen vuoden kylä julkistetaan toukokuussa Lahdessa järjestettävillä Kylämarkkinoilla. Päijät-Hämeen vuoden kylää valitsevat Päijät-Hämeen kylät ry, Päijät-Hämeen liitto ja Hämeen työvoima- ja elinkeinokeskus yhdessä.
Kylä on valittu vuodesta 1997. Voittaja osallistuu valtakunnalliseen kilpailuun.
Vuoden kylät

Päijät-Hämeen vuoden kylä on valittu vuodesta 1997 lähtien. Ainoat kylät, jotka on valittu kaksi kertaa Päijät-Hämeen vuoden kyläksi, ovat Asikkalassa sijaitsevat Kalkkinen (vuosina 1997 ja 2012) ja Urajärvi (vuosina 2004 ja 2018).
1997: Kalkkinen, Asikkala
1998: Kirkonkylä, Kärkölä
1999: Mallusjoki, Orimattila
2000: Kurhila-Hillilä, Asikkala
2001: Lappila, Kärkölä
2002: Niinikoski, Orimattila
2003: Putulankulma, Hämeenkoski
2004: Urajärvi, Asikkala
2005: Kirkonkylä, Heinola
2006: Villikkala, Artjärvi
2007: Vuorenkylä, Hartola
2008: Liipola, Lahti
2009: Lusi, Heinola
2010: Kuivanto, Orimattila
2011: Vierumäki, Heinola
2012: Kalkkinen, Asikkala
2013: Tönnö, Orimattila
2014: Padasjoen kirkonkylä, Padasjoki
2015: Mustjärvi, Asikkala
2016: Kellosalmi, Padasjoki
2017: Luhtikylä, Orimattila
2018: Urajärvi, Asikkala
2019: Pääsinniemi-Lauhjoki
2020: Anttilanmäki, Lahti
2021: Vanha Vääksy, Asikkala
Ravil Sabitov

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. maaliskuuta 1968 (ikä 56)
Syntymäpaikka: Kertš, Neuvostoliitto
Pelipaikka: puolustaja
Pituus: 179 cm
Seura
Seura:  FC Myllypuro
Tehtävä: päävalmentaja
Junioriseurat
:  Dynamo Moskova
Seurat
| Vuodet | Seura | O | (M) |
| 1985–1990 |  Dynamo Moskova | 15 | (0) |
| 1990 |  Dinamo Sukhumi | 28 | (7) |
| 1991–1993 |  Lokomotiv Moskova | 70 | (1) |
| 1994 |  KSV Waregem | 8 | (0) |
| 1995–1996 |  Dynamo Moskova | 19 | (2) |
Valmennusura
1997–1999:  FK Himki
2000–2001:  Titan Reutov
2001–2002:  FK Himki
2003–2007:  Venäjän U19-maajoukkue
2007–2008:  Torpedo Moskova
2009:  Makkabi Moskova
2009–2011:  FK Tobol
2011–2012:  FC Daugava
2013–:  FC Myllypuro
 Seurajoukkueuran tilastot kattavat vain kansalliset sarjat.
Ravil Rufailovitš Sabitov (ukr. Равіль Руфаіловіч Сабітов, s. 8. tammikuuta 1968, Kertš, Ukrainan SNT, Neuvostoliitto) on ukrainalais-venäläinen jalkapallovalmentaja ja entinen jalkapalloilija. Hänen pelipaikkansa oli puolustaja. Kaudella 2014 Sabitov toimii Kakkosessa pelaavan FC Myllypuron päävalmentajana.
Sabitov on Moskovan Dynamon kasvatti. Hän pelasi kasvattajaseuransa riveissä Neuvostoliiton jalkapallon mestaruussarjassa vuosina 1989–1990. Vuonna 1991 Sabitov siirtyi Moskovan Lokomotiviin, jossa hän pelasi Neuvostoliiton mestaruussarjaa kaudella 1991 ja Venäjän pääsarjaa 1992–1993. Vuonna 1994 Sabitov siirtyi belgialaiseen KSV Waregemiin, josta palasi seuraavana vuonna kasvattajaseuraansa Moskovan Dynamoon.
Sabitov lopetti pelaajauransa vuonna 1996 ja ryhtyi valmentajaksi. Hän on toiminut päävalmentajana mm. FK Himkissä Venäjän 1. divisioonassa, FK Tobolissa Kazakstanin Superliigassa ja Venäjän alle 19-vuotiaiden maajoukkuessa. Vuonna 2012 Sabitov valmensi FC Daugavaa Latvian pääsarjassa Virslīgassa, ja joukkue voitti hänen alaisuudessaan Latvian mestaruuden. Kaudeksi 2013 Sabitov siirtyi Helsinkiin Kolmoseen perustetun uuden seuran, FC Myllypuron, päävalmentajaksi, ja joukkue nousi heti ensimmäisellä kaudellaan Kakkoseen.
Radio Centrafrique

Radio Centrafrique on Keski-Afrikan tasavallan kansallinen yleisradioasema.
Yleisradiolähetykset alkoivat Keski-Afrikassa vuonna 1958. Ennen vuoden 2013 sisällissotaa Radio Centrafrique tavoitti keski- ja lyhytaaltolähettimillään koko maan. Sodan jälkeen sillä oli vain yksi ULA-lähetin Banguissa, jonka kantama on 90 kilometriä. Vuonna 2019 avattiin uusi ULA-lähetin, jonka kerrotaan kattavan 80 prosenttia maan pinta-alasta.
Radio Centrafrique toimii Keski-Afrikan tiedotusministeriön alaisuudessa. Sillä on kaksi studiota ja kolmisenkymmentä palkattua työntekijää. Ohjelmista valtaosa on uutisia ja puhetta. Lisäksi lähetetään musiikkia, uskonnollisia ohjelmia ja urheilua. Noin 70 prosenttia ohjelmista on sangoksi ja 30 prosenttia ranskaksi. Asema kärsii puutteellisesta rahoituksesta ja sen toimintaedellytykset ovat heikot.
Aiheesta muualla

Radio Centrafriquen Internet-lähetys (Arkistoitu – Internet Archive)
Quintus Mucius Scaevola Pontifex

Quintus Mucius Scaevola Pontifex (k. 82 eaa.) oli roomalainen poliitikko ja juristi, joka toimi muun muassa konsulina ja pontifex maximuksena. Häntä on pidetty roomalaisen oikeustieteen perustajana.
Elämä

Scaevola kuului merkittävään Mucius-ylimyssukuun. Hänen isänsä oli Publius Mucius Scaevola, joka toimi kansantribuunina, konsulina ja pontifex maximuksena.
Scaevola toimi konsulina vuonna 95 eaa. Konsulina hän vaikutti Rooman kansalaisuutta rajoittavan lain säätämiseen, mikä osaltaan johti liittolaissotaan. Konsulikautensa jälkeen Scaevola nimitettiin Asian prokonsuliksi ja vuonna 89 eaa. pontifex maximukseksi. Scaevola surmattiin vuonna 82 eaa. osana Sullan ja Mariuksen välistä valtakamppailua.
Scaevola kirjoitti yhden ensimmäisistä koko roomalaisen siviilioikeuden yleisesityksistä, joka koostui 18 osasta. Hän kirjoitti myös lyhyemmän teoksen oikeudellisten käsitteiden ja sääntöjen määritelmistä. Lisäksi hän toimi Ciceron ja useiden muiden juristien opettajana.
Quintus Pedius

Quintus Pedius (k. syksyllä 43 eaa.)  oli roomalainen poliitikko. Hän oli Julius Caesarin siskon Julian lapsenlapsi.
Pedius mainitaan ensimmäisen kerran lähteissä vuonna 57 eaa., jolloin hän toimi Caesarin legaattina Galliassa. Vuonna 55 eaa. hän oli ehdolla kuruuliseksi ediiliksi, mutta hävisi äänestyksen. Caesarin kansalaissodan aikana Pedius kannatti luonnollisesti sukulaistaan. Caesarin sotiessa Pompeiusta vastaan Kreikassa Pedius toimi preettorina Roomassa. Preettorina Pedius kukisti Titus Annius Milon ja Marcus Caelius Rufuksen johtaman kapinan. Vuonna 45 eaa. Pedius toimi legaattina Hispaniassa. Palatessaan Roomaan Caesarin kanssa Pediukselle myönnettiin triumfi ja hänet nimitettiin prokosuliksi.
Caesarin murhan jälkeen ilmeni, että kuollut diktaattori oli nimittänyt perillisiksiin sukulaisensa Gaius Octaviuksen, Lucius Pinariuksen ja Quintus Pediuksen. Pedius ja Pinarius saivat Caesarin perinnöstä pienemmän osan. Caesar adoptoi myös Octaviuksen postuumisti. Pedius luopui perintöosuudestaan Octaviuksen hyväksi. Vuonna 43 eaa. konsulit Aulus Hirtius ja Gaius Vibius Pansa Caetronianus kaatuivat Mutinan taistelussa. Octavianus otti armeijan komentoonsa ja pakotti senaatin nimittämään itsensä ja Pediuksen konsuleiksi. Pedius antoi heti säätää lain, joka tuomitsi Caesarin murhaajat.
Octavianus liittoutui pian Marcus Antoniuksen ja Lepiduksen kanssa, muodostaen toisen triumviraatin. Pedius ehdotti senaatissa lakia joka armahti Antoniuksen ja Lepiduksen jotka oli nimitetty isänmaan vihollisiksi. Kun Roomassa saatiin triumvirien suunnittelemista proskriptioista, Pedius huolestui ja yritti tyynnytellä mielialoja kaupungissa. Rasitus oli kuitenkin liikaa Pediukselle, joka kuoli seuraavana yönä.
| 0 | 1 | 2 |
| --- | --- | --- |
| Edeltäjä: Aulus Hirtius,  Gaius Vibius Pansa Caetronianus | Rooman konsuli yhdessä Gaius Julius Caesar Octavianus kanssa | Seuraaja: Marcus Aemilius Lepidus ja  Lucius Munatius Plancus |
Lähde

Smith, Dictionary of Greek and Roman Biography and Mythology >  v. 3, page 163 - Q. Pedius (Arkistoitu – Internet Archive)
Pistetaulukko Eurovision laulukilpailussa 2009

Tämä on pistetaulukko Eurovision laulukilpailussa 2009.
Semifinaali 1

Automaattisista finalisteista Saksa ja Iso-Britannia äänestivät tässä semifinaalissa. Myös Espanjan oli alun perin tarkoitus äänestää tässä semifinaalissa, mutta se päättikin äänestää toisessa. Finaaliin puhelinäänestyksellä selvinneet maat on merkitty vaaleanvihreällä, tuomariäänillä päässyt tummanvihreällä. Semifinaalien täydelliset tulokset julkistettiin ainoastaan puhelinäänestyksen, ei lainkaan raatien äänestyksen osalta.
Ensimmäisen semifinaalin äänestyksessä ei ilmennyt ongelmia yhdelläkään maalla.
| Eurovision laulukilpailu 2009 | Eurovision laulukilpailu 2009 | Pisteet |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Maa | 1. Islanti | 174 | 7 | 12 | 12 | 6 | 10 | 12 | -- | 12 | 7 | 10 | 12 | 7 | 6 | 8 | 4 | 7 | 8 | 12 | 10 | 12 |
| Maa | 2. Turkki | 172 | 12 | 6 | 10 | 12 | 5 | 7 | 7 | 6 | 8 | 5 | 7 | 12 | 12 | 12 | 12 | 12 | -- | 5 | 12 | 10 |
| Maa | 3. Bosnia-Hertsegovina | 125 | 5 | 5 | 7 | 8 | 8 | 8 | 3 | 3 | 12 | 0 | 8 | 8 | 7 | 3 | 10 | -- | 12 | 7 | 5 | 6 |
| Maa | 4. Ruotsi | 105 | 4 | 7 | 0 | 4 | 6 | -- | 10 | 7 | 0 | 7 | 10 | 4 | 0 | 7 | 3 | 4 | 4 | 8 | 4 | 8 |
| Maa | 5. Armenia | 99 | 10 | 10 | 0 | 10 | 12 | 5 | 2 | 10 | 4 | 0 | 1 | 1 | 8 | 5 | 2 | 1 | 10 | 0 | 8 | -- |
| Maa | 6. Malta | 86 | 8 | 8 | -- | 3 | 7 | 4 | 5 | 5 | 1 | 6 | 3 | 3 | 3 | 10 | 0 | 5 | 0 | 6 | 6 | 3 |
| Maa | 7. Israel | 75 | 3 | 4 | 4 | 5 | 4 | 6 | 6 | -- | 5 | 8 | 6 | 5 | 4 | 1 | 1 | 0 | 3 | 0 | 3 | 7 |
| Maa | 8. Portugali | 70 | 6 | 0 | 0 | 7 | 2 | 3 | 8 | 2 | 0 | 12 | 2 | 10 | 2 | 6 | 0 | 3 | 0 | -- | 7 | 0 |
| Maa | 9. Romania | 67 | 2 | 1 | 2 | 1 | 0 | 0 | 4 | 8 | 6 | 4 | 0 | 0 | 5 | 2 | 7 | 6 | 7 | 10 | -- | 2 |
| Maa | 10. Makedonia | 45 | 0 | 0 | 8 | 2 | 3 | 0 | 0 | 0 | 10 | 0 | 0 | 6 | 10 | 0 | -- | 8 | 6 | 0 | 2 | 0 |
| Maa | 11. Montenegro | 44 | 0 | 3 | 6 | 0 | 0 | 0 | 0 | 1 | -- | 1 | 0 | 2 | 0 | 0 | 8 | 10 | 5 | 1 | 0 | 5 |
| Maa | 12. Suomi | 42 | 1 | 0 | 5 | 0 | 0 | 10 | 12 | 0 | 3 | 3 | -- | 0 | 0 | 4 | 0 | 0 | 0 | 3 | 1 | 0 |
| Maa | 13. Valko-Venäjä | 25 | 0 | -- | 1 | 0 | 1 | 1 | 1 | 4 | 2 | 0 | 4 | 0 | 1 | 0 | 6 | 0 | 0 | 0 | 0 | 4 |
| Maa | 14. Sveitsi | 15 | 0 | 2 | 0 | 0 | 0 | 2 | 0 | 0 | 0 | 2 | 5 | -- | 0 | 0 | 0 | 2 | 0 | 2 | 0 | 0 |
| Maa | 15. Andorra | 8 | 0 | 0 | 3 | 0 | 0 | 0 | 0 | 0 | 0 | -- | 0 | 0 | 0 | 0 | 0 | 0 | 1 | 4 | 0 | 0 |
| Maa | 16. Bulgaria | 7 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | -- | 0 | 5 | 0 | 2 | 0 | 0 | 0 |
| Maa | 17. Belgia | 1 | -- | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 1 |
| Maa | 18. Tšekki | 0 | 0 | 0 | 0 | 0 | -- | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |